ΣΩΜΑΤΕΙΟ ΕΡΓΑΖΟΜΕΝΩΝ

**ΓΕΝΙΚΟΥ ΠΕΡΙΦΕΡΕΙΑΚΟΥ ΝΟΣΟΚΟΜΕΙΟΥ ΑΤΤΙΚΗΣ**

**ΣΙΣΜΑΝΟΓΛΕΙΟ (Σ.Ε.Γ.Π.Ν.Α.Σ)** **151 26 ΜΑΡΟΥΣΙ**

**ΤΗΛΕΦΩΝΟ 210- 8039442- ΦΑΞ 210- 8043182**

 **ΔΕΛΤΙΟ ΤΥΠΟΥ-ΚΑΤΑΓΓΕΛΙΑ** αριμ. πρωτ.: 62

 ημ/νία: 7/10/2020

 To ΔΣ του Σωματείου Εργαζομένων καταγγέλλει με τον πιο κατηγορηματικό τρόπο την απροκάλυπτη ενέργεια  του Υπουργείου Υγείας  το οποίο αποφάσισε **τη μετακίνηση συναδέλφων μας Νοσηλευτών και Ιατρών** στη νέα Μονάδα του ΓΝΑ ΣΩΤΗΡΙΑ, αγνοώντας επιδεικτικά τις τραγικές ελλείψεις προσωπικού στο Νοσοκομείο μας.

 Κατά τη διάρκεια της πανδημίας το Νοσοκομείο μπήκε στη μάχη, αναπτύσσοντας μία κλινική covid  για τη νοσηλεία θετικών ασθενών, δύο κλινικές για τη νοσηλεία ύποπτων κρουσμάτων και 2 κρεβάτια ΜΕΘ για  covid 19.

 Επιπλέον το Νοσοκομείο μας επιβαρύνθηκε με οκτώ 12ωρες πνευμονολογικές εφημερίες το μήνα αυξάνοντας σημαντικά τις εργασιακές ανάγκες.

 Το προσωπικό του Νοσοκομείου επιστράτευσε όλες του τις δυνάμεις για να καλύψει τις έκτακτες ανάγκες  της Δημόσιας Υγείας, φτάνοντας τις περισσότερες φορές στα όρια της εξουθένωσης.

 Το Υπουργείο Υγείας επέλεξε με ημίμετρα να καλύψει τις έκτακτες ανάγκες μετακινώντας το ήδη εργασιακά εξοντωμένο προσωπικό από το ένα νοσοκομείο στο άλλο αντί να προχωρήσει σε προσλήψεις μόνιμου προσωπικού όλων των ειδικοτήτων .

**Επειδή τα χειροκροτήματα δεν φθάνουν και οι ήρωες καταρρέουν**

**Απαιτούμε**

* **Την άμεση άρση της απόφασης του Υπουργείου Υγείας για την μετακίνηση των συναδέλφων,**
* **Την πρόσληψη μόνιμου προσωπικού όλων των ειδικοτήτων για καλυφθούν οι τραγικές ελλείψεις στο Νοσοκομείο μας.**

**ΤΟ ΣΩΜΑΤΕΙΟ ΕΡΓΑΖΟΜΕΝΩΝ**

**ΚΑΛΕΙ ΟΛΟΥΣ ΤΟΥ ΣΥΝΑΔΕΛΦΟΥΣ**

**ΣΕ ΓΕΝΙΚΗ ΣΥΝΕΛΕΥΣΗ-ΣΤΑΣΗ ΕΡΓΑΣΙΑΣ**

**ΤΗΝ ΔΕΥΤΕΡΑ 12/9/2020 ΚΑΙ ΩΡΑ 10:00 – 12:00**

**ΣΤΟ ΑΝΟΙΧΤΟ ΘΕΑΤΡΟ ΣΤΟΝ ΠΡΟΑΥΛΙΟ ΧΩΡΟ ΤΟΥ ΝΟΣΟΚΟΜΕΙΟΥ**

**ΘΑ ΕΙΜΑΣΤΕ ΟΛΟΙ ΕΚΕΙ**

**ΤΟ ΔΣ ΤΟΥ ΣΩΜΑΤΕΙΟΥ**